**Zmluva o Partnerstve**

podľa ustanovení § 51 Zákona č. 40/1964 Zb. Občianskeho zákonníka   
v znení platnom a účinnom v čase uzavretia tejto zmluvy.

Univerzita Pavla Jozefa Šafárika v Košiciach

Šrobárova 2, 041 80 Košice

Prírodovedecká fakulta UPJŠ

Štatutárny zástupca: doc. RNDr. Gabriel Semanišin PhD.

IČO: 00397768

DIČ: 2021157050

(ďalej len „PF UPJŠ)

**Stredná škola:**

(ďalej len „Partnerská škola“)

(spolu aj ako „zmluvné strany“)

**Článok I**

**Predmet zmluvy**

1. Predmetom tejto zmluvy je spolupráca zmluvných strán za účelom napĺňania cieľov vymedzených v Štatúte partnerských škôl Prírodovedeckej fakulty Univerzity P.J. Šafárika v Košiciach (ďalej len „štatút“).
2. Podpísaním tejto zmluvy sa partnerská škola zaväzuje, že sa bude v súčinnosti s PF UPJŠ usilovať o napĺňanie cieľov vymedzených v štatúte a to spôsobom, ktorý je v súlade s právnym poriadkom Slovenskej republiky, s ustanoveniami štatútu ako aj s touto zmluvou.
3. Podpísaním tejto zmluvy sa PF UPJŠ zaväzuje, že bude podporovať aktivity, ktoré budú prispievať k napĺňaniu cieľov vymedzených v štatúte.

**Článok II**

**Doba trvania zmluvy**

1. Táto zmluva sa uzatvára na dobu neurčitú.
2. Partnerská škola a rovnako aj PF UPJŠ môžu ukončiť zmluvu dohodou zmluvných strán, výpoveďou z dôvodov uvedených nižšie alebo odstúpením od zmluvy v zákonom vymedzených prípadoch.
3. Partnerská škola a rovnako aj PF UPJŠ môžu vypovedať zmluvu o partnerstve najmä z nasledujúcich dôvodov:
4. ciele, ku ktorých napĺňaniu sa strany zaviazali sa už nedajú efektívne dosahovať buď zo zavinenia jednej zo strán alebo z objektívnych dôvodov,
5. jedna strana koná v hrubom rozpore a/alebo vedome marí ciele, ktorých dosiahnutie je vytýčené v štatúte,
6. jedna strana si dvakrát po sebe nesplnila povinnosť vyplývajúcu jej zo štatútu alebo priamo či nepriamo zo zmluvy,
7. jedna strana nejaví záujem o ďalšiu spoluprácu, bez toho aby predpísaným spôsobom ukončila partnerskú spoluprácu a tým sťažuje alebo bráni druhej strane v dosahovaní cieľov ustanovených v  štatúte alebo v tejto zmluve,
8. v ďalších prípadoch hodných osobitného zreteľa.
9. Výpovedná lehota sa určuje v trvaní troch (3) mesiacov a začína plynúť od doručenia písomnej výpovede, ktorá má všetky náležitosti podľa zákona a štatútu druhej strane.

**Článok III**

**Práva a povinnosti**

1. Partnerská škola má povinnosť prijímať informácie o nadchádzajúcich podujatiach organizovaných na PF UPJŠ prostredníctvom elektronickej komunikácie.
2. Partnerská škola má povinnosť vytvárať priestor na účasť zástupcov PF UPJŠ na jej podujatiach.
3. Partnerská škola má povinnosť poskytnúť súčinnosť v podobe priestorov, materiálov a personálu za účelom naplnenia cieľov štatútu ako aj ustanovení tejto zmluvy.
4. Partnerská škola má právo za účelom naplnenia cieľov vymedzených v štatúte požiadať PF UPJŠ o pomoc. PF UPJŠ môže požiadavku Partnerskej školy odmietnuť len za podmienky, že prijatie tejto požiadavky by spôsobilo materiálnu alebo inú ujmu PF UPJŠ.

**Článok IV**

**Osobitné ustanovenia**

1. Každá zo zmluvných strán sa zaväzuje menovať kontaktnú osobu, ktorá bude organizačne zabezpečovať všetky činnosti súvisiace s plnením podľa tejto zmluvy.

Kontaktnou osobou za PF UPJŠ je:

Kontaktnou osobou za Partnerskú školu je:

1. Zmluvné strany sa zaväzujú bez zbytočného odkladu navzájom si oznamovať všetky skutočnosti, ktoré by mohli mať vplyv na riadne plnenie tejto zmluvy.
2. Zmluvné strany sa dohodli, že rozhodujúcim jazykom je slovenský jazyk a v prípade sporov vzniknutých na základe tejto zmluvy bude rozhodujúci právny poriadok Slovenskej republiky.

**Článok V**

**Záverečné ustanovenia**

1. Práva a povinnosti touto zmluvou zvlášť neupravené sa riadia príslušnými ustanoveniami Občianskeho zákonníka a ostatných všeobecne záväzných právnych predpisov platných na území Slovenskej republiky.
2. Zmluvu je možné meniť a dopĺňať iba písomnými dodatkami po dohode obidvoch zmluvných strán.
3. Zmluva sa vyhotovuje v dvoch (2) vyhotoveniach, pričom každá zo zmluvných strán obdrží po jednom rovnopise.
4. Zmluva nadobúda platnosť a účinnosť dňom jej podpisu oboma zmluvnými stranami.
5. Zmluvné strany vyhlasujú, že zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi. Strany vyhlasujú, že pred podpísaním zmluvy si prečítali štatút a jeho obsahu porozumeli.

V Košiciach dňa....................................

.............................................. ..............................................

partnerská škola PF UPJŠ